Diari Oficial de la Generalitat Valenciana


Sumari del DOGV 8697, del 13-12-2019 (2019/11210)

RESOLUCIÓ de 29 de novembre de 2019, de la Secretaria Autonòmica de Seguretat i Emergències, per la qual es publiquen la llistes d'aspirants declarats aptes i no aptes en la prova de segona renovació del personal del Servei Específic d'Admissió, realitzada el 25 de novembre de 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11928


Data del document
:   29-11-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * examen

RESOLUCIÓ de 29 de novembre de 2019, de la Secretaria Autonòmica de Seguretat i Emergències, per la qual es publiquen la llistes d'aspirants declarats aptes i no aptes en la prova de segona renovació del personal del Servei Específic d'Admissió, realitzada el 25 de novembre de 2019. [2019/11352]  
Per la Resolució de 27 de setembre de 2019, de la Secretaria Autonòmica de Seguretat i Emergències (DOGV 8649, 4 d'octubre), es van aprovar les bases generals i la convocatòria de la prova de la segona renovació de l'acreditació del personal del Servei Específic d'Admissió dels aspirants declarats aptes el novembre de 2011.  
Aquesta prova, d'acord amb l'article 2 d'aquesta resolució, està destinada a les persones aspirants declarades aptes en la Resolució de 10 de desembre de 2015 així com a aquelles que, havent de renovar per segona vegada, no van poder presentar-se a la respectiva prova de renovació efectuada en el seu moment.  
Així mateix, d'acord amb l'article 8, una vegada finalitzada la prova, la Secretaria Autonòmica de Seguretat i Emergències farà pública la relació d'aspirants que l'han superada. La comissió avaluadora procedirà a fer públiques les llistes d'aspirants qualificats com a aptes en els taulers d'anuncis de les tres províncies, així com en qualsevol altre lloc que es considere convenient per a la millor difusió d'aquesta. D'igual manera, la indicada llista es publicarà en el Diari Oficial de la Generalitat Valenciana.  
Per tot això, i d'acord amb l'article 8 abans esmentat en relació amb l'article 77 del Decret 105/2019, de 5 de juliol, pel qual s'estableix l'estructura orgànica bàsica de la Presidència i de les conselleries de la Generalitat i l'article 8 de la Llei 40/2015, d'1 d'octubre, de règim jurídic del sector públic, resolc:  
  
Primer  
Publicar, a proposta de la comissió avaluadora a què es refereix l'article 11 de la Resolució de data 27 de setembre, el llistat d'aspirants qualificats com a aptes (annex I d'aquesta resolució), no aptes (annex II) i exclosos (annex III) una vegada efectuada la correcció de la prova psicotècnica realitzada el dia 25 de novembre de 2019 per als aspirants que tenien el dret a renovar per segona vegada la seua acreditació del Servei Específic d'Admissió.  
  
Segon  
Els aspirants considerats no aptes podran interposar contra aquesta resolució un recurs potestatiu de reposició davant del secretari autonòmic de Seguretat i Emergències en el termini d'un mes des de la publicació en el Diari Oficial de la Generalitat Valenciana.  
  
Tercer  
En el termini d'un mes computat des de la publicació de la present resolució, els aspirants declarats aptes podran presentar en les dependències de la Secretaria Autonòmica de Seguretat i Emergències a Alacant, Castelló de la Plana i València, una fotografia de grandària carnet per a l'expedició de l'acreditació del Servei Específic d'Admissió. En el cas que en aquest termini no l'aporten, l'esmentada acreditació s'expedirà amb la foto anterior.  
L'aspirant aprovat haurà de comunicar a la Secretaria Autonòmica de Seguretat i Emergències si desitja rebre l'acreditació per correu o per lliurament personal.  
Per a la retirada d'aquesta acreditació caldrà abonar prèviament la taxa de 5,05 euros en les entitats col·laboradores de la Generalitat. En el cas d'enviament per correu certificat d'aquella, l'interessat haurà d'acreditar, així mateix, el pagament previ d'aquesta taxa davant de l'òrgan competent per a expedir-la.  
  
València, 29 de novembre de 2019.- El secretari autonòmic de Seguretat i Emergències: José María Ángel Batalla.